около 20 % от всички продажби на включените в извадката производители от Съюза. Съгласно съдебната практика на СТО не съществува изискване, предвиждащо при анализа на ценовите ефекти (62) да се разглежда конкретен процент от продажбите на вътрешната промишленост.
 (294)
 Комисията изрази резултата от това директно сравнение на вноса на ПМЕ с продажбите на ПМЕ като процент от оборота от продажбите на ПМЕ на включените в извадката производители от Съюза през разследвания период. Сравнението показа, че е налице среднопретеглен марж на подбиване на цените на вноса на износители от засегнатата държава на пазара на Съюза между 6,0 % и 11,6 %.
 (295)
 Останалата част от продажбите на включените в извадката производители от Съюза са на продукти с по-ниска CFPP, която позволява те да се използват при по-ниски температури. Тъй като горепосоченото сравнение между индонезийския внос и продажбите на промишлеността на Съюза обхваща само около 20 % от продажбите на включените в извадката производители от Съюза, Комисията направи два други вида сравнения на цените, за да оцени надеждността на констатацията за подбиване на цените.
 (296)
 Във втория вариант Комисията разшири сравнението, като включи в него биодизел със CFPP от около 0 градуса („FAME0“) — най-разпространеният вид биодизел, продаван от включените в извадката производители от Съюза. За тази цел цените на FAME0 бяха коригирани в посока намаляване, като беше отчетена пазарната стойност на разликата във физическите свойства. Тази пазарна стойност беше оценена въз основа на разликата в цените между FAME10 и FAME0 на пазара на Съюза. Сравнението обхвана 55 % от всички продажби на промишлеността на Съюза и показа подбиване на цените в размер на 7,4 %.
 (297)
 При сравнението беше отчетен фактът, че биодизелът при CFPP0, т.е. FAME0, обикновено представлява смес от различни видове биодизел, често включваща до 20 % ПМЕ. Поради това Комисията счете, че продажната цена на FAME0 на пазара на Съюза е засегната от цената на видовете биодизел, смесвани за целите на производството му, поради което е уместно да се направи сравнение, за да се провери сравнението между сходни продукти.
 (298)
 В третия вариант Комисията сравни целия внос на индонезийските производители износители с всички продажби на включените в извадката производители от Съюза, независимо от вида на продукта. Това сравнение показа подбиване на цените със 17,5 % (63).
 (299)
 Сравнението показа, че вносът на ПМЕ от Индонезия на субсидирани цени би могъл да доведе до понижаване на цената на повечето смеси, продавани на пазара на Съюза.
 (300)
 Следователно и трите вида сравнения на цените показаха значителни равнища на подбиване на цените. Поради това, независимо от използваната методология, Комисията временно установи, че цените на индонезийския внос значително подбиват цените на промишлеността на Съюза.
 (301)
 В допълнение, в съображение 328 Комисията анализира дали цените на промишлеността на Съюза са били понижени от субсидирания внос.
 4.4. Икономическо състояние на промишлеността на Съюза
 4.4.1. Общи забележки
 (302)
 В съответствие с член 8, параграф 5 от основния регламент при проверката на въздействието на дъмпинговия внос върху промишлеността на Съюза бе направена оценка на всички икономически показатели, имащи отражение върху състоянието на промишлеността на Съюза по